钦定古今图书集成/明伦汇编/闺媛典/第254卷 > 方敏妻张氏
## 钦定古今图书集成/明伦汇编/闺媛典/第254卷 > 方敏妻张氏

按《安庆府志》：“张氏，桐城诸生方敏妻。年十七归敏。敏
亡，子学祖甫三岁，张年二十有九，剪发扃户，禁家人
不得入中门。学祖长，娶钱氏，生一子，名大式，方一岁
而学祖死，钱年二十有八，母使人唁之曰：‘女尚少，慎
勿过毁’。钱氏曰：‘姑能守节，吾岂异人乎’？”乃与姑同守
完节终身。